### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2017. december 11-i ülésének jegyzőkönyvéből*

**37. Javaslat Szombathely város területén forgalmi rend változtatással kapcsolatos döntés meghozatalára**

**Előadó:** Lakézi Gábor, a Városüzemeltetési Osztály vezetője

**395/2017.(XII.11.) GVB. sz. határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatással kapcsolatos döntés meghozatalára” című előterjesztést, és az alábbi döntést hozza:

1. A Bizottság egyetért azzal, hogy a Zrínyi Ilona utcában a Batthyány tér és a Hunyadi János utca közötti szakaszon 30 km-es sebességkorlátozás kerüljön bevezetésre.
2. A Bizottság nem támogatja, hogy a Vadász utcában 7,5 tonna súlykorlátozás kerüljön bevezetésre.
3. A Bizottság támogatja az Erdei iskola út beépített lakóterületi szakaszán a 30 km-es sebességkorlátozás (KRESZ 30. ábra) közúti jelzőtábla kihelyezését.
4. A Bizottság felkéri a polgármester, hogy a képviselők írásos javaslata alapján készítsen előterjesztést a Gazdasági és Városstratégiai Bizottság következő ülésére az elbontásra kerülő 30 db utasváró új helyszínének kijelölésére.
5. A Bizottság egyetért azzal, hogy a Szent Gellért utcára való biztonságosabb kihajtás érdekében az északi és a déli csomópontban a meglévő „Elsőbbségadás kötelező” közúti jelzőtáblák helyett „ÁLLJ! Elsőbbségadás kötelező” közúti jelzőtáblák kerüljenek kihelyezésre, illetve „kötelező megállás helyét jelző vonal” (STOP) burkolati jelek kerüljenek felfestésre.

A Szent Gellért utca Felsőbüki Nagy Pál és a Vasvári Pál utca közötti szakaszon mindkét oldalon a parkoló sáv forgalmi rendje az alábbiak szerint kerüljön módosításra. A parkolósávban kizárólag személygépkocsi parkolási lehetőség legyen biztosított közúti jelzőtábla kihelyezésével, a csomópontok előtt és után a burkolatszélek virtuális metszéspontjától 15,00 – 15,00 m hosszban megállási korlátozás kerüljön bevezetésre burkolati jellel.

1. A Bizottság a Pázmány Péter körútra való biztonságosabb kihajtás érdekében a Pázmány Péter krt. 21. és 23. szám alatti ingatlanok közötti csomópontban a nyugati irányba a burkolatszélek virtuális metszéspontjától 15,00 m hosszban megállási korlátozás bevezetését burkolati jel felfestésével támogatja.
2. A Bizottság a benyújtott kérelmet támogatva egyetért azzal, hogy Szűrcsapó u. 14-16. szám közötti parkolóban a meglévő „Várakozóhely” közúti jelzőtábla alá kizárólag személygépkocsik várakozását engedélyező kiegészítő közúti jelzőtábla kerüljön kihelyezésre, valamint a Rohonci út 21-27. és a Rohonci út 29-39. szám alatti társasházak déli oldalán lévő parkolókban „Várakozóhely” közúti jelzőtáblák alá kizárólag személygépkocsik várakozását engedélyező kiegészítő közúti jelzőtáblák kerüljenek kihelyezésre.
3. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Puskás Tivadar, polgármester

Lendvai Ferenc, a bizottság elnöke

Illés Károly, alpolgármester

(a végrehajtásért: Lakézi Gábor, a Városüzemeltetési Osztály vezetője)

**Határidő:** 1., 3. pont esetén: 2018. február 28.

2., 5., 7. pont esetén: azonnal

6. pont esetén: 2018. január 31.

4. pont esetén: következő bizottsági ülés

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető